《兴济八月望》
明代·王思任

清汉伤心碧，寒光泼眼明。海应添万里，天亦爱中秋。

瓜饼皆知俗，关山自有愁。安能还客夜，尽挂各家楼。

作者简介：（1576—1646）明浙江山阴人，字季重，号遂东。万历二十三年进士。知兴平、当涂、青浦三县，累迁袁州推官。后为九江佥事，罢归。居官通脱自放，不事名检，遇达官大吏，疏放绝倒，不能自禁。鲁王监国时，任礼部侍郎。清兵入绍兴后，居孤竹庵中，绝食死。工画，仿米家数点、云林一抹。好以诙谐为文，仿大明律制《奕律》，另有《律陶》、《避园拟存》、《谑庵文饭小品》等。